ཨ་མ་ལགས་དེས་བརྗོད་པ་ལྟར་ན།ཕྱི་ལོ་༢༠༡༢ཟླ་༣ནང་འབའ་ཤིང་ཁྲི་དགོན་གྱི་གྲྭ་པ་རྣམས་ཀྱིས་རྒྱ་གཞུང་ལ་ཁྲོམ་སྐོར་སྐད་འབོད་བྱེད་སྐབས་ཨ་མ་ལགས་དེ་མཉམ་ཞུགས་བྱས་ཡོད་པའི་རྐྱེན་གྱིས་ཉེན་རྟོག་པས་གནོན་ཤུགས་རབ་དང་རིམ་པ་སྤྲད་མྱོང་ཡོད་འདུགདེ་བཞིན་ཕྱི་ལོ་༢༠༡༤ནས་༢༠༡༧བར་མོས་སྐད་འཕྲིན་གྱི་ཚོགས་པ་བརྒྱུད་སློང་མོ་བྱས་ཏེ་བོད་ནང་གི་ནད་པ་ཉམ་ཐག་དང་སློབ་ཡོན་སོགས་ཀྱི་ཐོག་དཀའ་ཁག་ཡོད་པའི་སློབ་མར་རོགས་རམ་གང་ཐུབ་གནང་སྟེ།ཡུལ་མི་ཚོས་ཕན་ཐོགས་ཆེན་པོ་བྱུང་ཞེས་བསྔགས་བརྗོད་བྱས་ཡོད་ཀྱང་།ཉིན་ཞིག་ཡུལ་ཚོའི་ཉེན་རྟོག་པས་ཁ་པར་བརྒྱུད་འབོད་འགུག་བྱས་ཏེ་དུས་ཚོད་༤རིང་འདྲི་གཅོད་ཁང་དུ་འདྲི་གཅོད་དང་འཇིགས་སྐུལ་བྱས་ཡོད་པ་མ་ཟད།ཕྱི་ཉིན་དེར་འབའ་རྫོང་ཉེན་རྟོག་པས་འབོད་འགུག་གིས་འདྲི་རྩད་བྱས་ཡོད་པའི་སྐོར་ལ་མོས།སྲིད་གཞུང་གིས་སློབ་ཡོན་དང་ནད་པ་མང་པོ་ཞིག་ལ་རོགས་དངུལ་ག་ཚོད་གཏོང་གི་ཡོད་མེད་ཨེ་ཤེས།ཁྱོད་ཚོས་སྒེར་ནས་ཚོགས་པ་བཙུགས་སྟེ་སློབ་ཡོན་དང་ནད་པར་རོགས་དངུལ་མང་པོ་སྤྲད་པ་དེ།སྲིད་གཞུང་ལ་ངོ་རྒོལ་བྱས་པ་དང་གཅིག་པ་རེད།ཁྱེད་རང་ཚོར་མ་དངུལ་གཏོང་མཁན་སུ་དང་སུ་ཡོད་པ་དང་རྒྱབ་ལོག་ན་ཏཱ་ལའི་རུ་ཚོགས་ཨེ་ཡོད།ཁ་པར་ནང་དུ་ཏཱ་ལའི་བླ་མའི་པར་ཨེ་ཡོད།ཅེས་སོགས་འདྲི་རྩད་བྱས་ཏེ་ཞལ་འདེབས་བསྡུ་སློང་གི་སྐད་འཕྲིན་ཚོགས་པ་སྒོ་བརྒྱབས་པ་དང་།དེ་ནས་བཟུང་ཟླ་༣རིང་ངའི་ཁ་པར་འཕྲོག་སྟེ་ཕྱིར་མ་སྤྲད་པ་དང་།ལོ་གཉིས་ཙམ་རིང་ས་ཐག་རིང་པོར་ལས་ཀར་སོང་མི་ཆོག་པ་བཟོས་པ་མ་ཟད།སོ་སོའི་སྡེ་བ་ནས་ཀྱང་ཕྱི་རུ་སོང་མི་ཆོག་པའི་ཉེན་བརྡ་བཏང་བ་དང་།མོའི་འགྲོ་འདུག་སྤྱོད་གསུམ་ལ་ལྟ་རྟོག་ནན་པོ་བྱས་ཡོད་སྐོར་བརྗོད་བྱུང་།